გიორგი ხუროშვილი

**გიორგი ხუროშვილი** (დ. 4 ნოემბერი, 1988, თბილისი, საქართველო) — ქართველი ფილოსოფოსი, მეცნიერი, ფილოსოფიის პროფესორი. 
## ბიოგრაფია 
გიორგი ხუროშვილი დაიბადა 1988 წელს, თბილისში. მოპოვებული აქვს სამართლის ბაკალავრისა (2010 წ.) და პოლიტიკურ მეცნიერებათა მაგისტრის (2012 წ.) აკადემიური ხარისხები. 2014-2016 წლებში სწავლობდა პოზნანის ადამ მიცკევიჩის უნივერსიტეტის (პოლონეთი) სადოქტორო პროგრამაზე. 2017 წელს, გრიგოლ რობაქიძის უნივერსიტეტში დაიცვა სადოქტორო დისერტაცია: „იერუსალიმი და ათენი, როგორც ინტერკულტურული ფილოსოფიის პარადიგმა“ (ხელმძღვანელები: თ. ირემაძე, ჰ. შნაიდერი). გიორგი ხუროშვილი არის ფილოსოფიისა და სოციალურ მეცნიერებათა ინსტიტუტის (თბილისი) მეცნიერ-თანამშრომელი. იგი ლექციებს კითხულობდა გრიგოლ რობაქიძის სახელობის უნივერსიტეტში (თბილისი) და ლაზარსკის უნივერსიტეტში (ვარშავა). ამჟამად, გიორგი ხუროშვილი არის ახალი საქართველოს უნივერსიტეტის პროფესორი და ამავე უნივერსიტეტის კავკასიური ფილოსოფიისა და თეოლოგიის სამეცნიერო-კვლევითი არქივის დირექტორის მოადგილე. 2023 წლიდან არის საერთაშორისო თეოლოგიური ასოციაციის ფილოსოფიური თეოლოგიის სამეცნიერო ჯგუფის თანათავმჯდომარე.

გიორგი ხუროშვილი არის სამეცნიერო სერიის „ფილოსოფია, სოციოლოგია, მედიის თეორია“ სარედაქციო საბჭოს წევრი, გერმანული გამომცემლობა „ლოგოსის“ (ბერლინი) სამეცნიერო სერიის „ფილოსოფია და სოციალური თეორია“ თანარედაქტორი, ქართული ფილოსოფიისა და თეოლოგიის ენციკლოპედიის მთავარი რედაქტორი, ჰუმანიტარულ მეცნიერებათა ონლაინ გამოცემა „პეტრიწის პორტალის“ მთავარი რედაქტორი. 

## სამეცნიერო საქმიანობა 
გიორგი ხუროშვილის ნაშრომები, ძირითადად, ეძღვნება ანტიკურ და ახალი დროის პოლიტიკურ ფილოსოფიას, შუა საუკუნეების ქართულ ფილოსოფიას, ადრეულ ქრისტიანულ  ფილოსოფიას, შუა საუკუნეების ისლამურ და ებრაულ ფილოსოფიას, ინტერკულტურულ ფილოსოფიას. მის ნაშრომებში მნიშვნელოვანი ადგილი უჭირავს „იერუსალიმისა და ათენის“ ურთიერთობას. ამ კონტექსტში იგი იკვლევს ბიბლიური და ანტიკური ბერძნული ინტელექტუალური ტრადიციების ურთიერთმიმართებას, მათი ურთიერთქმედებისა და გავლენის ფორმებს ევროპული და ქართული აზროვნების ისტორიაში, აგრეთვე ამ ურთიერთობის მნიშვნელობას თანამედროვე ინტერკულტურული ფილოსოფიის ჭრილში. 

ხუროშვილის კვლევის ერთ-ერთი მიმართულებაა შუა საუკუნეების ქართული ფილოსოფიური ტრადიციისა და პოლიტიკური თეოლოგიის შესწავლა. ამ კუთხით იგი იკვლევს ქართულ ქრისტიანულ აზროვნებაში სახელმწიფოს, ხელისუფლების, საზოგადოების და ეკლესიის ურთიერთობის თეორიულ საფუძვლებს, ასევე შუა საუკუნეების ქართულ ტექსტებში წარმოდგენილ პოლიტიკურ და ეთიკურ კონცეფციებს. იგი  ასევე იკვლევს ადრეული ქრისტიანული ფილოსოფიური ტრადიციის ფორმირებისა და განვითარების პროცესს, განსაკუთრებით ეკლესიის მამათა ფილოსოფიურ და თეოლოგიურ ნააზრევს, მათ დიალოგს ანტიკურ ფილოსოფიურ მემკვიდრეობასთან და ამ ტრადიციის გავლენას ქრისტიანული აზროვნების ისტორიის შემდგომ განვითარებაზე. მისი სამეცნიერო ნაშრომები მოიცავს ანტიკური პოლიტიკური ფილოსოფიისა და მეოცე საუკუნის პოლიტიკური აზროვნების საკითხებსაც, სადაც განხილულია თავისუფლების, ხელისუფლების, კანონისა და პოლიტიკური საზოგადოების იდეების ფორმირება და განვითარება დასავლური ფილოსოფიური ტრადიციის ფარგლებში.

გიორგი ხუროშვილს შესრულებული აქვს ფილოსოფიური, თეოლოგიური და პოლიტიკური აზროვნების კლასიკური და თანამედროვე ტექსტების თარგმანები ქართულ ენაზე. მან თარგმნა ჰანა არენდტის, ლეო შტრაუსის, ფრენსის ბეკონის, თომას ჯეფერსონის, ბენჯამინ ფრანკლინის, ჯონ ადამსის, ჯეიმზ უილსონის, ბენჯამინ რაშის, ჰანს-გეორგ გადამერის, ქრისტოს იანარასის, კალისტე უეარის, იოანე ზიზიულასის ნაშრომები. იგი  არის 100-მდე ნაშრომის ავტორი, თანაავტორი, რედაქტორი და მთარგმნელი.

## რჩეული სამეცნიერო შრომები 
### წიგნები 
* გონებისა და გამოცხადების გზაჯვარედინზე - არისტოტელე მაიმონიდისთან. თბილისი, „ნეკერი“, 2025, ISBN 978-9941-501-57-9

* პოლიტიკური თეოლოგია შუა საუკუნეების საქართველოში. თბილისი, „ფავორიტი სტილი“, 2022, ISBN 978-9941-8-4907-7
* პლატონი ალ-ფარაბის პოლიტიკურ ფილოსოფიაში. სამეცნიერო სერია: „აღმოსავლეთი და დასავლეთი – კულტურათა დიალოგი“, ტ. 8, გამომცემლობა „ნეკერი“, თბილისი, 2018, ISBN 978-9941-479-13-7.
* (თანაავტ.) პოლიტიკური ფილოსოფია: ნარკვევები, ტ. 2. სამეცნიერო სერია: ფილოსოფია და სოციალური მეცნიერებები დღეს, გამომცემლობა „ნეკერი“, თბილისი, 2017, ISBN 978-9941-457-75-3.
* (თანაავტ.) პოლიტიკური ფილოსოფია: ნარკვევები, ტ. 1. სამეცნიერო სერია: ფილოსოფია და სოციალური მეცნიერებები დღეს, გამომცემლობა „ნეკერი“, თბილისი, 2016, ISBN 978-9941-457-74-6.
* (თანაავტ.) ფილოსოფია და თეოლოგია შუა საუკუნეების საქართველოში, თბილისი, „ფავორიტი სტილი“, 2016, ISBN 978-9941-087-97-4.
* იერუსალიმი და ათენი. ინტერკულტურული და ინტერდისციპლინური კონტექსტი. სამეცნიერო სერია: „აღმოსავლეთი და დასავლეთი – კულტურათა დიალოგი“, ტ. 4, გამომცემლობა „ნეკერი“, თბილისი, 2015, ISBN 978-9941-457-33-3.
* (თანაავტ.) ახალი დროის ქართული ფილოსოფია და მისი მთავარი წარმომადგენლები. (XVIII საუკუნის მეორე ნახევრიდან XIX საუკუნის მეორე ნახევრამდე), თბილისი: „ფავორიტი სტილი“, 2014, ISBN 978-9941-0-7227-7.
* (თანაავტ.) ფილოსოფიური ურბანისტიკა, თბილისი: გამომცემლობა „ნეკერი“, 2014, ISBN 978-9941-457-01-2.

### სტატიები ქართულ ენაზე 
* კლიმენტ ალექსანდრიელის ქრისტიანული პლატონიზმი; იხ.: „ქრისტიანული ფილოსოფიის სათავეებთან - კლიმენტ ალექსანდრიელი, კაბადოკიელი მამები, გაიუს მარიუს ვიქტორინუსი, ნეტარი ავგუსტინე, ბოეციუსი“. კრებულის რედაქტორები: თ. ირემაძე, ჰ. შნაიდერი, გ. ხუროშვილი. „ფავორიტი სტილი“, თბილისი, 2019 წ., გვ. 16-25. 
* ბრუნო ბაუერისა და დავიდ ფრიდრიხ შტრაუსის დავა ჰეგელის რელიგიის კონცეფციის ინტერპრეტაციის შესახებ; იხ.: კრებული „ჰეგელის რელიგიის ფილოსოფია“, რედაქტორი: თ. ირემაძე, „ფავორიტი სტილი“, თბილისი, 2019 წ., გვ. 185-202.
* პოლიტიკა და რელიგია  შუა საუკუნეების საქართველოში (დავით აღმაშენებელი, გიორგი ჭყონდიდელი, არსენ იყალთოელი); იხ.: ფილოსოფია და თეოლოგია შუა საუკუნეების საქართველოში, კრებულის შემდგენელი და სამეცნიერო რედაქტორი თ. ირემაძე, თბილისი, 2016 წ., გვ. 71-86.
* ჰანა არენდტის პოლიტიკური აზროვნების საწყისები; იხ.: ჰანა არენდტი, „რა არის ხელისუფლება?“. ფილოსოფია-სოციოლოგიის კლასიკური და თანამედროვე ტექსტები, ტ. 4, გამომცემლობა „ნეკერი“, თბილისი, 2015 წ., გვ. 7-15.
* იერუსალიმისა და ათენის რეცეფცია ტერტულიანედან ლეო შტრაუსამდე; იხ: „ლეო შტრაუსი, იერუსალიმი და ათენი. შესავალი განაზრებანი.“ „საუნჯე“, თბილისი, 2013 წ., გვ. 9-17.
* პლატონსა და ბიბლიურ წინასწარმეტყველთა შორის: ჰერმან კოჰენი და ლეო შტრაუსი იერუსალიმისა და ათენის შესახებ; იხ: „აღმოსავლეთი და დასავლეთი. ინტერკულტურული და ინტერდისციპლინური კვლევები“, რედაქტორ-შემდგენლები: თ. ირემაძე და გ. თევზაძე, გამომცემლობა „ნეკერი“, თბილისი,  2012 წ., გვ. 153-160.

### სტატიები უცხო ენაზე 
* Philosophy in Independent Georgia, in: Philosophy Unchained. Developments in Post-Soviet Philosophical Thought. Edited by M. Minakov. Foreword by Ch. Donohue, ibidem Press, 2023.
* The Dispute Between Bruno Bauer and David Friedrich Strauss Over the Interpretation of Hegel`s Religious Conception. Edited by T. Iremadze, U. R. Jeck and H. Schneider, Bochum: Europäischer Universitätsverlag GmbH, 2021.
* Conceptions of Political Thought in Medieval Georgia (David IV “the Builder”, Arsen of Ikalto), in: Veritas et subtilitas. Truth and Subtlety in the History of Philosophy. Essays in memory of Burkhard Mojsisch (1944-2015), ed. by T. Iremadze and U. R. Jeck, John Benjamins Publishing Company, Amsterdam/Philadelphia, 2018. p.&nbsp;149-156.
* Jerusalem and Athens in Medieval Georgian Thought; in: Philosophie und Sozialtheorie, Band 1, Leben verstehen. Herausgegeben von Tengiz Iremadze, Udo Reinhold Jeck, Helmut Schneider. Logos Verlag, Berlin, 2014., p.&nbsp;97-101.
* Neo-conservatism in the USA from Leo Strauss to Irving Kristol; in: European Scientific Journal, February/special/ edition vol. 8, No.2; edited by J. Shopovski, D. Vujadinovic; 2012; p.&nbsp;80-85.

## რესურსები ინტერნეტში 
* გიორგი ხუროშვილი - ბიოგრაფიული ლექსიკონი
* გიორგი ხუროშვილი - ახალი საქართველოს უნივერსიტეტი
* გიორგი ხუროშვილის წიგნის პრეზენტაცია
* გიორგი ხუროშვილის მოხსენება
* ფილოსოფიური საუბრები
* პეტრიწის პორტალი
* ქართული ფილოსოფიისა და თეოლოგიის ენციკლოპედია
* ციფრული ბიბლიოთეკა

## სქოლიო 
კატეგორია:ქართველი მთარგმნელები
კატეგორია:ქართველი ფილოსოფოსები
კატეგორია:ცოცხალი ადამიანები